Þá voru 4% sem sögðust ætla að að gæða sér á grænmetisfæði á aðfangadag og 17% sögðu annað en ofantalið verða á sínum matardisk á aðfangadag . Spurt var : Hvað er líklegast að þú munir borða sem aðalrétt á aðfangadagskvöld ? Svarmöguleikar voru : Fiskur / sjávarfang , gæs , grænmetisfæði , hangikjöt , hamborgarhryggur , hreindýrakjöt , kalkúnn , kjúklingur , lambakjöt ( annað en hangikjöt ) * , nautakjöt , rjúpur , svínakjöt ( annað en hamborgarhryggur ) * * , önd , annað kjöt , annað og veit ekki / vil ekki svara . Samtals tóku 96,5% afstöðu til spurningarinnar . Munur eftir lýðfræðihópum Svarendur á aldrinum 18 - 29 ára reyndust líklegri en svarendur annarra aldurshópa til að segjast ætla að gæða sér á nautakjöti ( 7% ) eða grænmetisfæði ( 9% ) á aðfangadag en ólíklegust til að segja lambakjöt annað en hangikjöt verða á boðstólnum ( 5% ) . Landsmenn 68 ára og eldri reyndust líklegust til að segja kalkún ( 13% ) verða fyrir valinu þetta árið og þau á aldrinum 50 - 67 ára voru líklegri en aðrir til að segjast munu borða rjúpu sem aðalrétt á aðfangadag ( 12% ) . Svarendur af landsbyggðinni reyndust öllu líklegri til að segjast munu borða hamborgarhrygg ( 54% ) eða rjúpu ( 12% ) á aðfangadag heldur en þau á höfuðborgarsvæðinu ( 42% hamborgarhrygg ; 8% rjúpu ) . Íbúar höfuðborgarsvæðisins reyndust hins vegar líklegri til að segjast ætla að borða kalkún ( 10% ) , nautakjöt ( 9% ) eða grænmetisfæði en þau af landsbyggðinni ( 6% kalkún ; 3% nautakjöt ; 2% grænmetisfæði ) . Þá reyndust konur ( 6% ) líklegri en karlar ( 3% ) til að segjast ætla að borða grænmetisfæði á aðfangadagskvöld en karlar ( 7% ) reyndust líklegri til að segjast ætla að gæða sér á nautakjöti en konur ( 4% ) . Stuðningsfólk Miðflokksins ( 58% ) reyndist líklegra en stuðningfólk annarra flokka til að segjast ætla að borða hamborgarhrygg á aðfangadag en stuðningsfólk Vinstri grænna ( 31% ) ólíklegast . Lambakjöt annað en hangikjöt reyndist vinsælast á meðal stuðningsfólks Framsóknarflokksins ( 22% ) en óvinsælast á meðal stuðningsfólks Viðreisnar ( 3% ) . Rjúpan nýtur mestrar vinsældar á meðal stuðningsfólks Sjálfstæðisflokksins en 14% þeirra kváðust ætla að gæða sér á henni á aðfangadagskvöld . Annars konar fuglakjöt verður á diskum stuðningsfólks Vinstri grænna þennan aðfangadag en þau reyndust líklegust allra til að segjast munu borða kalkún ( 18% ) en ólíklegust til að borða rjúpu ( 3% ) . Stuðningsfólk Pírata ( 13% ) reyndist líklegast allra til að segjast ætla að gæða sér á nautakjöti á aðfangadag en stuðningsfólk Miðflokksins ( 1% ) ólíklegast . Þá reyndist stuðningsfólk Pírata ( 11% ) einnig , ásamt stuðningsfólki Samfylkingarinnar ( 12% ) , líklegast til að segjast munu borða grænmetisfæði á aðfangadag en stuðningsfólk Miðflokksins ( 1% ) og Framsóknarflokksins ( 0% ) ólíklegast . Upplýsingar um framkvæmd : Úrtak : Einstaklingar 18 ára og eldri valdir handahófskennt úr hópi álitsgjafa MMRKönnunaraðferð : Spurningavagn MMRSvarfjöldi : 1.014 einstaklingar Dagsetning framkvæmdar : 13. - 19. desember 2019 Almennt um birtar niðurstöður kannana MMR MMR birtir reglulega niðurstöður úr könnunum sem unnar hafa verið meðal almennings um málefni líðandi stundar .